Nígbà tí a rìn súnmọ́ ilé náà díẹ̀ Ikú yọ jáde láti inú ilé, ó ń bọ̀ wáá pàdè wa. Òun wà ní ìhòhò gidigbi. Ó mú kùmọ̀ ńlá kan sí ọwọ́ òsí, ó sì fi ọwọ́ ọ̀tún mú agbárí ènìyàn kan: nítorí ẹ̀dá búburú ni, a máa fi agbárí ènìyàn mu omi. Bí abàmì ẹ̀dá náà ti jáde láti inú ilé rẹ̀, Baba-onírùngbọ̀n kọjú sí mi, ó wí pé; ‘Wò ó, ẹ̀dá pàtàkì náà ní ń bọ̀ lọ́hùn-ún nì, Ikú, ẹni tí ilé rẹ̀ ń bẹ lágbedeméjì ayé òun ọ̀run. Ẹ̀dá burúkú ni Ikú, kò sì ní ẹran kan ṣoṣo lára, ó kún fún kìkì egungun, ojú rẹ̀ tóbi tó àwọ oúnjẹ, ó dà bí òṣùpá, ó ń pupa bí iná, ó sì ń yí bí ìgbà tí èèso igi tí ó tóbi bá doríkodò tí atẹ́gùn kékeré ń fẹ́ ẹ sí ihìn àti sí ọ̀hún. Ehín ẹnu rẹ̀ dà bí tí kìnnìún, ó ń pọ́n kankan: nítorí Ik’;u kò gbádùn iṣu bẹ́l ni kò gbádùn ọ̀gẹ̀dẹ̀, kò gbádùn ilé bẹ́ẹ̀ ni kò gbádùn ẹ̀fọ́, òun gbádùn ẹran ènìyàn ju ohun gbogbo lọ.
Nigba ti a rin sunmo ile naa die Iku yo jade lati inu ile, o n bo waa pade wa. Oun wa ni ihoho gidigbi. O mu kumo nla kan si owo osi, o si fi owo otun mu agbari eniyan kan: nitori eda buburu ni, a maa fi agbari eniyan mu omi. Bi abami eda naa ti jade lati inu ile re, Baba-onirungbon koju si mi, o wi pe; ‘Wo o, eda pataki naa ni n bo lohun-un ni, Iku, eni ti ile re n be lagbedemeji aye oun orun. Eda buruku ni Iku, ko si ni eran kan soso lara, o kun fun kiki egungun, oju re tobi to awo ounje, o da bi osupa, o n pupa bi ina, o si n yi bi igba ti eeso igi ti o tobi ba dorikodo ti ategun kekere n fe e si ihin ati si ohun. Ehin enu re da bi ti kinniun, o n pon kankan: nitori Ik’;u ko gbadun isu bel ni ko gbadun ogede, ko gbadun ile bee ni ko gbadun efo, oun gbadun eran eniyan ju ohun gbogbo lo.